钦定古今图书集成/明伦汇编/闺媛典/第081卷 > 郑氏女
## 钦定古今图书集成/明伦汇编/闺媛典/第081卷 > 郑氏女

按《寿光县志》：郑氏女，小名八姐，幼许字杨三伟，女与
三伟年皆十六未归。三伟病亡，女闻之，痛哭不食，以
死自誓。母防护甚严，女好谓母曰：“许儿往杨郎柩前
一奠，儿即不死。”母知其意，不听往。女又谓母曰：“儿业
许杨氏，即不得往，得杨郎母来一语，儿亦不死。”母遂
遣人邀杨母至，女抱杨母痛哭，绝而复苏，欲从俱去，
杨母亦不许。母送之出门，立语移时，女遂阖扉自缢
死。